Undirvísingarstýrið bjóðar út reingerð av skrivstovuhølum á Hoyvíksvegi 72 og Hoydalsvegi 1

Arbeiðið at standa fyri reingerð av skrivstovuhølum okkara verður nú boðið út.

## Hølini

Hoyvíksvegur 72: Undirvísingarstýrið og Nám: Umleið 2.200 fermetrar í tveimum eins stórum hæddum.

Hoydalsvegur 1: Vegleiðingarstovan: Umleið 145 fermetrar, har stovuhæddin er 85 fermetrar og loftið 60 fermetrar.

## Reingerðarætlan fyri Hoyvíksveg 72

Sum høvuðsregla skal tann, ið hevur reingerðina um hendi, kunna skyna á, hvussu nógvari reingerð tørvur er á dagliga. Hølini skulu verða rein og nosslig. Veitarin veitir vaskútgerð og nýtsluvøru, t.d. lappar og pappír.

Flatmyndir av hølunum er hjálagdar

### Daglig reingerð

Køkar: Tað eru tveir køkar við tilhoyrandi øki at hava kaffisteðgir o.a. í. Øki skal ruddast og vaskast hvønn dag, herundir gólv, skápshurðar, borð og køksborð og veggir upp til 180 cm. Køkshjálp er á staðnum til kl. tvey og tá er uppvask frá døgverða avgreitt. Uppi á er uppvaskimaskina til stórkøkar, og tískil er tað uppgávan at seta í uppvaskibakkar, seta teir í maskinuna, vaska og seta teir aftur á borðið. Eisini skulu kaffikannur, filtur o.a. vaskast upp í maskinuni. Nám hevur røklaskipan og tískil er uppvask ikki ein partur av uppgávuni á fyrst hædd.

Lappar og viskistykkir verða skift hvønn dag og pappírsvørur, sápa o.l. verður eftirhugt og fylt/skift eftir tørvi.

WC-rúmini verða gjørd rein hvønn dag. Vask, kummur og gólv verða vaskað og spegl turkaði ella pussaði. Annars fara um rúmið so tað er reint og nossligt. Eyka wc-rullur skulu verða tøkar á vesunum, og nýtsluvøra so sum hondsápa og pappírshandkløð verður fylt/skift eftir tørvi.

Felagsøki: Felagsøki eru gangir, trappur, bæði upp á aðru hædd og niður í kjallara, bókasavnsøkið á Nám og fundarhøli, fýra niðriundir og trý uppiá. Hesi øki skulu haldast rein dagliga eftir tørvi. Borð í skeiðsstovu og fundarrúmi skulu verða turkaði/vaskaði. Um neyðugt kann veitarin heita á stovnin um at flyta borð og stólar í skeiðsstovu og fundarhølum fyri at kunna vaska. Veggir upp til 180 cm haldast reinir.

Fingrar, skoynir, dust o.l. mugu ikki síggjast í glashurðum, glasveggum og øðrum líknandi.

Uppi á eru 14 skrivstovuvindeygu á 1,2x1,5 metrar og 2 skrivstovuvindeygu eitt sindur størri, 2 glasveggir við hurð og ein glashurð. Fundarhølini hava størri glasveggir, 8 stk.

Niðriundir eru 7 skrivstovurútar í gongini + at móttøka og tekøkur hevur glaspartí. Harumframt er glashurð millum vindfang og útgongd. Harumframt hevur Nám/Próvstovan glas í fundarrúminum, glasvegg millum bókasavn og gongina og skrivstovan sum er 54,8m er øll við glas. Skrivstovurnar annars hava glas út ímóti felgsøkinum, 11 stk.

### Vikulig reingerð

Skrivstovur verða at halda reinar einferð um vikuna. Tað er at vaska gólk, turka borð og aðrar flatir. Eisini hillar, skáp, myndir, lampur, handtøk o.a. Tilfar á flatunum má ikki flytast, men avtala kann gerast við starvsfólkið um at fáa rudda borð o.l. so til ber at vaska.

### Høvuðsreingerðing

Høvuðsreingerðin, einaferð um árið eftir avtalu.

### Rusk

Rusk verður savnað í samband við reingerðing av rúmum. Veitarin metir um tørvin og skiftir posar. Ruskið skal savnast og verður koyrt í bingjuna sum stendur niðanfyri á p-plássinum.

## Reingerðarætlan fyri Hoydalsveg 1

Sum høvuðsregla skal tann, ið hevur reingerðina um hendi, kunna skyna á, hvussu nógvari reingerð tørvur er á. Hølini skulu verða rein og nosslig. Veitarin veitir vaskútgerð og nýtsluvøru, t.d. lappar og pappír.

Flatmynd fyri 1. Hædd er hjáløgd. Loftið er um 60m2 og er innrættað í sama stíli sum 1. Hædd.

### Reingerð tvær ferðir um vikuna

Øll gólv verða at halda rein, og vaskaði einaferð um vikuna. Tó verður vesið vaskað hvørja ferð. Á vesinum er talan um gólv, kummur, vask, spegl o.l.

Borð og aðrar flatur skulu turkast, trappur og gelendarar haldast reint. Veggir upp til 180 cm haldast reint.

Matarstovan: Borð turkast, skáp turkast uttaná, vask og borðpláta haldast rein, veggir upp til 180 cm haldast reinir, gólv vaskast og glasveggur haldast reinur. Avtala verður við starvsfólkini at matarstovan er klár til reingerð, t.d. at stólar eru upp á pláss o.l.

Fingrar, skoynir, dust o.l. mugu ikki síggjast í glashurðum, glasveggum og øðrum líknandi.

Veitarin hevur ábyrgd av nýtsluvørum á vesið og matarstovuni og skiftir lappar, viskistykkir o.l. hvørjafer.

### Høvuðsreingerðing

Høvuðsreingerðin, einaferð um árið eftir avtalu.

### Rusk

Rusk verður savnað í samband við reingerðing av rúmum og koyrt í ruskspannina.

## Annað

EDV-tól, ið eru tendraði, mugu ikki sløkkjast. EDV-tól verða ikki gjørd rein, hvørki skíggjar ella knappaborð. (hetta skulu starvsfólkini sjálvi gera)

Um vaskað verður eftir arbeiðstíð skal ansast eftir, at øll el-amboð í køkinum eru sløkt, t.d. kaffimaskina, at vindeygu ikki standa opin og at úthurðar eru læstar. Sløkkið eisini lampur o.l.

Innkeyp av vaskievni, pappíri, wc-rullum, lappum, viskustykkjum o.l. skipar veitarin fyri. Kostnaðurin skal verða við í tilboðnum. Tað eru rúm sett av til reingerð, har til ber at hava goymlsu og tól.

Øll starvsfólk hjá veitaranum skulu undirskriva tagnarlyfti, áðrenn byrjað verður.

Vaskitíðin kann vera í arbeiðstíð og uttanfyri vanliga arbeiðstíð. Her skal tó takast fyrivarni fyri at ávís hølir eru sera nógv upptikin í arbeiðstíð, t.d. skeiðsstovan.

Broytingar í bygninginum kunnu koma fyri. Stovnarnir hava stongt 3 vikur um summarið og í jólafrítíðini, tá vanliga vaskiætlanin ikki verður fylgd.

## Viðgerð av tilboðum

Tilboðini verða vektað soleiðis, at prísur vektar 75%, týðilig útgreining av tilboði og veitan, harímillum trygd fyri at dagliga reingerðingin verður framd hvønn dag, og ávísingar til aðrar uppgávur sum veitarin lyftir vektar tilsamans 25%

Sáttmálatíðarskeiðið verður 3 ár, men Undirvísingarstýrið tilskilar sær rætt at uppsiga sáttmálan, um veitarin ikki yvirheldur sínar skyldur. Ynski er at veitarin tekur við uppgávuni 4. januar 2021, men annars í seinasta lagi 1. februar 2021.

Møguleiki skal vera fyri samráðingum og tillagingum av veitan við tann sum hevur besta tilboðið. Undirvísingarstýrið tilskilar sær rættin ikki at taka av nøkrum tilboði.

|  |  |  |
| --- | --- | --- |
| Freist | Hending | Viðmerking |
| 7. desember | Útbjóðing verður kunngjørd |  |
| 11. desember | Møguleiki er at avtala tíð at síggja hølini, freistin fyri hetta er 11. desember | Tíð kann bíleggjast hjá Eyðun Jakobsen, tlf 555051 ella eydun@uvs.fo  |
| 16. desember | Spurningar og svar | Spurningar skulu verða skrivligir og skulu sendast til Eyðun Jakobsen, eydun@uvs.fo Skjal við svarunum verður lagt á keypsportalin |
| 21. desember | Tilboð skulu verða inni | Freistin at lata inn tilboð er 21 Desember 2020 kl. 16.00. Tilboð, ið verða móttikin eftir freistina verða, verða ikki viðgjørd. Tilboð skulu sendast við telduposti til Eyðun Jakobsen, eydun@uvs.fo  |
| 23. desember | Tilboð verða viðgjørd | Undirvísingarstýrið skilar sær rætt at biðja tilboðsgeva koma á fund, áðrenn endalig støða verður tikin. Undirvísingarstýrið skilar sær eisini rætt til ikki at taka av nøkum av innkomnu tilboðunum. |